Broj: 01/3-50-3-3-16/21

Sarajevo, 7. 3. 2022.

**Z A P I S N I K**

# 16. sjednice Komisije za vanjsku trgovinu i carine

# Predstavničkog doma Parlamentarne skupštine BiH,

# održane 7. 3. 2022.

Sjednicu Komisije za vanjsku trgovinu i carine Predstavničkog doma Parlamentarne skupštine BiH (u daljnjem tekstu: Komisija) sazvao je Dragan Bogdanić, predsjedavajući Komisije.

Sjednica je počela u 10.00 sati.

Sjednici su prisustvovali: Dragan Bogdanić, Mijo Matanović, Edin Mušić, Zukan Helez i Damir Arnaut.

Sjednici Komisije nisu prisustvovali: Nenad Stevandić, Mirko Šarović, Enver Bijedić i Šemsudin Mehmedović.

Sjednici su također prisustvovali: Mirjana Crnjak, sekretarka Komisije za vanjsku trgovinu i carine, Danica Knežević, stručna savjetnica u Komisiji za vanjsku trgovinu i carine, i Enver Bogućanin iz Odjela za informiranje Sektora za odnose s javnošću Sekretarijata PSBiH.

Predsjedavajući Komisije Dragan Bogdanić otvorio je 16. sjednicu Komisije, pozdravio sve prisutne i konstatirao da postoji kvorum, jer od ukupno devet članova sjednici prisustvuje pet.

Za 16. sjednicu Komisije predložen je sljedeći

**D N E V N I R E D**

1. Usvajanje Zapisnika 15. sjednice Komisije;
2. Razmatranje Izvještaja o radu Komisije za vanjsku trgovinu i carine Predstavničkog doma PSBiH za 2021. godinu, (član 32. stav (2) Poslovnika Predstavničkog doma);
3. Prijedlog orijentacionog radnog plana Komisije za vanjsku trgovinu i carine Predstavničkog doma PSBiH za 2022. godinu;
4. Tekuća pitanja.

Predsjedavajući Komisije rekao je da je u međuvremenu Komisiji za vanjsku tgovinu i carine pristigla molba od Sindikata Uprave za indirektno oporezivanje BiH, broj:01/3-50-17-320/22 od 2. 3. 2022. i predložio da ovu molbu uvrstimo u dnevni red 16. sjednice u okviru tačke 4. – Tekuća pitanja. Komisija je jednoglasno usvojila prijedlog predsjedavajućeg Komisije.

Predsjedavajući je konstatirao da 16. sjednica Komisije ima sljedeći

**D N E V N I R E D**

1. Usvajanje Zapisnika 15. sjednice Komisije;
2. Razmatranje Izvještaja o radu Komisije za vanjsku trgovinu i carine Predstavničkog doma PSBiH za 2021. godinu (član 32. stav (2) Poslovnika Predstavničkog doma);
3. Prijedlog orijentacionog radnog plana Komisije za vanjsku trgovinu i carine Predstavničkog doma PSBiH za 2022. godinu;
4. Tekuća pitanja:

* **Molba Sindikata Uprave za indirektno oporezivanje BiH za uključivanje naše komisije u rješavanje problema zaposlenih u Upravi za indirektno oporezivanje BiH, broj:01/3-50-17-320/22 od 2. 3. 2022.**

**Ad. 1. Usvajanje Zapisnika 15. sjednice Komisije**

Na Zapisnik 15. sjednice Komisije nije bilo primjedbi, te je usvojen sčetiri glasa „za“ i jednim glasom „suzdržan“.

**Ad. 2. Razmatranje Izvještaja o radu Komisije za vanjsku trgovinu i carine za 2021. godinu**

**(član 32. stav (2) Poslovnika Predstavničkog doma)**

Predsjedavajući Komisije kazao je da Komisija jednom godišnje podnosi Predstavničkom domu izvještaj o radu, u skladu s članom 32. stav (2) Poslovnika Predstavničkog doma.

S obzirom na to da nije bilo prijavljenih za raspravu o ovom izvještaju, Komisija je, s četiri glasa „za“, bez glasova „protiv“ i jednim glasom „suzdržan“, usvojila Izvještaj o radu Komisije za vanjsku trgovinu i carine za 2021. godinu i uputila ga u daljnju proceduru Predstavničkom domu Parlamentarne skupštine BiH.

**Ad. 3. Prijedlog orijentacionog radnog plana Komisije za vanjsku trgovinu i carine Predstavničkog doma PSBiH za 2022. godinu**

Komisija je usvojila Orijentacioni radni plan za 2022. godinu, s četiri glasa „za“, bez glasova „protiv“ i jednim glasom „suzdržan“.

**Ad. 4. Tekuća pitanja:**

**- Molba Sindikata Uprave za indirektno oporezivanje BiH za uključivanje naše**

**komisije u rješavanje problema zaposlenih u Upravi za indirektno oporezivanje**

**BIH, broj:01/3-50-17-320/22 od 2. 3. 2022.**

Komisija je razmatrala molbu Sindikata Uprave za indirektno oporezivanje BiH i prihvatila da se održi sastanak s predstavnicima Sindikata Uprave za indirektno oporezivanje BiH.

Članovi Komisije usaglasili su se da se sastanak održi u srijedu, 9. 3. 2022, s početkom u 10.00 sati, o čemu će sekretarka Komisije obavijestiti Sindikat UIOBiH i predložiti da li njima odgovara predloženi termin, te obavijestiti ostale članove Komisije za vanjsku trgovinu i carine koji nisu prisustvovali današnjoj sjednici.

Sjednica je završena u 10. 30 sati

**Sekretarka Komisije Predsjedavajući Komisije**

Mirjana Crnjak Dragan Bogdanić